สวัสดีค่ะ คือหนูมีอาการ หายใจไม่อิ่ม มีแน่นหน้าอก ช่วงนี้ นอนดึก และมีการกินข้าวไม่ตรงเวลา และกินมื้อดึก นอน เที่ยงคืนถึงตีสองเป็นบางวัน ไม่มีไข้ มีไอเล็กน้อย ไม่มีเสมหะ อันนี้เกี่ยวกับอาการอะไรค่ะ เคยเป็นกรดไหลย้อน แล้วมีวิธีดูแลตัวเองยังไงค่ะ. ขอบพระค่ะ
สวัสดีค่ะ อาการหายใจไม่อิ่ม แน่นหน้าอกดังกล่าวมานั้น อาจจะเกี่ยวกับภาวะกรดไหลย้อนที่เป็นอยู่ ซึ่งเป็นภาวะที่เป็นๆหายๆได้ตลอดชีวิต ในช่วงที่กำเริบ กรดจะไหลย้อนจากกระเพาะขึ้นมาที่หลอดอาหาร ทำให้แสบร้อนกลางอก หายใจติดขัด จุกที่คอ คลื่นไส้ได้ สาเหตุอื่นๆเช่นความผิดปกติในปอดหรือหัวใจ ซึ่งถ้าเกี่ยวกับหัวใจมักแน่นอกแบบตื้อๆเหมือนมีของหนักมาทับ ถ้าเกี่ยวกับการติดเชื้อในปอดอาจมีไข้ไอร่วมด้วย หรือเกิดจากกล้ามเนื้อที่หน้าอกอักเสบ ถ้าไม่ใช่สาเหตุทางกาย อาจเกี่ยวกับการตอบสนองของร่างกายต่อความเครียด ความกังวล เป็นต้นถ้าเหนื่อยมากขึ้นเรื่อยๆ หายใจไม่ทัน แน่นอกเหมือนมีของหนักๆอยู่ตลอดเวลา ไอเยอะ ควรรีบไปพบแพทย์เบื้องต้นให้กินอาหารมื้อไม่ใหญ่จนเกินไป ไม่กินแล้วนอนทันที ดื่มน้ำมากๆ หลีกเลี่ยงอาหารที่กระตุ้นให้เกิดอาการ กรดไหลย้อนในบางกรณีที่เป็นมากมีอาการ ควรจะได้ยาลดกรดภายใต้การดูแลของแพทย์ร่วมด้วยค่ะ